Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 443

5. A szakmai vizsga értékelése A szakmai elméleti vizsga értékelése: A szakmai elmélet osztályzatát az írásbeli és a szóbeli vizsgarészen kapott érdemjegyek alapján kell meghatározni. Az írásbeli vizsgarész érdemjegyét az alábbiak szerint kell megállapítani: — Az írásbeli vizsga tantárgyait külön-külön, 1—5-ig terjedõ érdemjeggyel kell értékelni. A tantárgyak érdemjegyeinek számtani átlaga adja az írásbeli vizsgarész érdemjegyét. Tört átlag esetén a matematikai kerekítés szabályai szerint kell eljárni. — Elégtelen írásbeli vizsga esetén a vizsgázó folyathatja a vizsgát, az elégtelenre minõsített vizsgatárgyból a következõ vizsgaidõszakban javíthat. A szóbeli vizsgarész érdemjegyét az alábbiak szerint kell megállapítani: — A vizsgázó teljesítményét tantárgyanként, 1—5-ig terjedõ érdemjeggyel kell értékelni. A tantárgyak érdemjegyeinek számtani átlaga adja a szóbeli vizsgarész érdemjegyét. Tört átlag esetén a matematikai kerekítés szabályai szerint kell eljárni. — Sikertelen a szóbeli vizsga, ha a vizsgázó bármely szóbeli vizsgatárgyból elégtelen érdemjegyet kapott. A szakmai elmélet osztályzatát az írásbeli és a szóbeli vizsgarészen kapott érdemjegyek alapján számtani átlagolással kell meghatározni. Tört átlag esetén a matematikai kerekítés szabályai szerint kell eljárni. A szakmai gyakorlati vizsga értékelése: A szakdolgozat eredményét egyetlen, 1—5-ig terjedõ érdemjeggyel kell értékelni. Technológiai feladatok laboratóriumi kivitelezésének értékelésnél a jelölt elméleti felkészültségét, a technológiai folyamat kivitelezése során végzett elõkészítési (tömegmérés, oldatkészítés stb.) és technológiai mûveleti tevékenységét (fehérítés, színezés vagy nyomás kivitelezése) és a technológiai feladat ellenõrzési feladatait (mintavétel, vegyszerfürdõ ellenõrzése, színhûség és valódiságérték ellenõrzése) kell értékelni. Analitikai feladatok elvégzésénél célszerû az értékelést három részre bontani: elméleti felkészültség, laboratóriumi alapfeladatok végzése és a mérés kivitelezése. A szakmai gyakorlati vizsga osztályzatát a szakdolgozat ismertetésére, a technológiai feladatok laboratóriumi kivitelezésére és analitikai feladatok végzésére adott érdemjegy alapján, átlagolással kell meghatározni. A szakmai vizsga értékelése: Eredményes vizsgát tett az a jelölt, aki minden vizsgarész követelményét legalább elégséges szinten teljesítette. A szakmai elméleti és/vagy gyakorlati vizsgarész eredménytelensége esetén az eredménytelen vizsgarész tantárgyából a jelölt a következõ vizsgaidõszakban javítóvizsgát tehet. V. Egyéb tudnivalók A szakképzés megkezdésének feltételei: — iskolai elõképzettség: érettségi vizsga, — szakmai alkalmassági követelményeknek kell megfelelni. * * *

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes